Først og fremmest er det godt at overveje, hvorfor din hud omkring øjnene bliver tør. Måske anvender du en øjenskygge eller mascara, der irriterer din hud, eller også kan det være, du fjerner din makeup med et produkt, der indeholder sæbe, parfume eller skummende ingredienser. Du bør derfor overveje at udskifte de produkter, du anvender omkring øjnene, med nogle der ikke indeholder irriterende ingredienser. Anvend en hudvenlig ansigtsrens til at rense ansigtet skånsomt. Derudover er det vigtigt at påføre en neutral ansigtscreme på huden omkring øjnene, når du har renset ansigtet.